Hinrik Houeman van Abo vormyddest enem tovorsichtes vnde machtbreue des rades to Abo vor deme rade vnde vor dem boke hefft bekant, dat he van Hanse Bredelo vpgeboret vnde entfangen hebbe xii[½] mark Lub. pen. vnde ene leddige schipkisten to behoff Bent Petersson, borger to Abo, alse nalatene gud Laurentz Paronen vppe Magnus Green bardzen na bij der Wismere vordruncken. Darumme de vorscreuen Hinrik Houeman myt sinen eruen aller eruen wegen Laurentz Paronen vorlatet Hanse Bredelo vnde sine eruen van der wegen van vorder maninge qwijt vnde loss jussu concesso.